Na osnovu člana 96. Zakona o osnovnom odgoju i obrazovanju (Službene novine Kantona Sarajevo broj:23/17, 33/17 i 30/19), Naredbe Federalnog ministarstva zdravstva broj: 01-33-4670/20 od 20.08.2020. godine i odredbi Pravilnika o radu, direktorica škole, donosi,

**KRIZNI PLAN PRIPRAVNOSTI I**

**ODGOVOR NA POJAVU COVID-19**

Plan koji se donosi odnosi se na kriznu situaciju vezanu za pojavu COVID19.

**POSTUPANJE SHODNO NAREDBAMA ZDRAVSTVENIH ORGANA I KRIZNOG ŠTABA**

* Educiranje učenika, roditelja i radnika o COVID-19
* Stalno upućivanje na održavanje fizičke distance
* Donošenje odluka koje Krizni štab donosi na nivou Fedaracije Bosne i Hercegovine
* Redovno praćenje i pridržavanje odluka Kriznih štabova i smjernica Zavoda za javno zdravstvo.

**OPERATIVNI TIM ZA PRAĆENJE IMPLEMENTACIJE KRIZNOG PLANA**

Operativni tim za praćenje implementacije Kriznog plana pripravnosti i odgovor na pojavu Covid-19 prema školskim objektima čine sljedeći radnici/ce:

*Centralna škola u Srednjem:*

1. Dženita Čehajić-Kulo, direktorica
2. Džemka Halilović, sekretar
3. Neretljak Fikret, domar
4. Sužanj Zahida, spremačica
5. Stomornjak Meliha, spremačica
6. Beha Fatima, spremačica
7. Hodžić Maša, bibliotekarka
8. Džakmić Enisa, pedagogica
9. Dervišević Ehlimana, nastavnica razredne nastave
10. Abadžija Nermina, nastavnica razredne nastave
11. Kurtović Sadeta, nastavnica razredne nastave
12. Abadžija Adnan, nastavnik razredne nastave

*Područna škola u Kamenici*:

1. Alma Šehić, spremačica, dnevni čuvar
2. Amina Herić, nastavnica razredne nastave
3. Đemal Kolak, nastavnik razredne nastave

*Područna škola u Gajevima*:

1. Mirsada Fazlić, spremačica, dnevni čuvar
2. Adisa Durmiš-Duvnjak, nastavnica razredne nastave
3. Refik Kurtović, nastavnik razredne nastave

*Područna škola u Dragoradima*:

1. Amir Delija, spremačica, dnevni čuvar
2. Denis Dilberović, nastavnik razredne nastave

Članovi operativnog tima za praćenje implementacije Kriznog plana dužni su svakodnevno da sarađuju i razmjenjuju informacije, sve u cilju prevencije i sprečavanja pojave COVID-19.

**Preventivne mjere izvršene prije početka rada škole:**

* Čišćenje i dezinfekcija svih površina i predmeta unutar objekta škole.
* Obezbijeđena dostatna količina adekvatne zaštitne opreme, sredstava za čišćenje i dezinfekciju.
* Postavljena dezinfekcijska barijera *(gazište za obuću*) na ulazima u školske objekate;
* radnici su educirani o obavezi praćenja sopstvenog zdravstvenog stanja i zdravstvenog stanja učenika, kao i pridržavanja i provođenja postupaka, u skladu sa preporukama vezanim za prevenciju pojave i širenja bolesti COVID-19.
* Roditelji su educirani o važnosti ostajanja kod kuće učenika sa simptomima bolesti – respiratorne, crijevne infekcije, povišena tjelesna temperatura i sl. ili sa sumnjom na početak bolesti (*malaksalost, kašalj, gubitak čula mirisa i okusa i sl.)* .

**Preporuke za radnike:**

* Radnici rade prema utvrđenom dnevnom rasporedu.
* Radnicima se, svakodnevno, prilikom dolaska na posao mjeri tjelesna temperatura. U slučaju povišene tjelesne temperature ili bilo kog respiratornog simptoma, isti se vraćaju kući i javljaju izabranom ljekaru porodične medicine. Ukoliko se radniku povisi tjelesna temperatura i/ili se pojavi neki od respiratornih simptoma u toku radnog vremena, dužni su odmah napustiti radno mjesto, te o tome obavjestiti direktoricu i javiti se svom izabranom ljekaru porodične medicine.
* Svi radnici ulaze u školu na jedan ulaz, prilikom čega prolaze kroz dezinfekcijsku barijeru (*gazište za obuću*), a potom im se mjeri temperatura, nakon čega dezinfikuju ruke propisanim dezinficijensom; prije ulaska u učionicu, nastavnik ponovo dezinfikuje ruke.

Osobe zadužene za mjerenje temperature:

Centralna škola Fikret Neretljak,

PŠ “Gajevi” Fazlić Mirsada,

PŠ “Kamenica” Šehić Alma,

PŠ “Dragoradi” Delija Amir.

Noćni čuvari će temperaturu mjeriti kod kuće prije dolaska na posao.

* Ostali radnici takođe prolaze ovaj protokol, nakon čega odlaze na svoja radna mjesta (*kancelarije, kuhinja itd.).*
* Maske za lice radnici škole su obavezni nositi prilikom boravka u školi.
* Radnici međusobno trebaju poštovati fizičku distancu od namjanje 1.5m, a navedeni fizički razmak preporučljivo je održavati kada je god moguće između radnika i učenika.
* Nastavnici trebaju učenike konstantno podsticati na redovno i pravilno pranje ruku. Učenici peru ruke prije ulaska u učionice, prije i nakon jela, prije i nakon korištenja toaleta, nakon dolaska izvana, nakon kašljanja, kihanja, čišćenja nosa, kao i uvijek kada ruke izgledaju prljavo.
* Ukoliko nastavnik/stručni saradnik škole oboli od COVID-19 direktor škole u toku trajanja oporavka angažuje stručnu zamjenu, u slučaju samoizolacije radnika (sumnja na kontakt sa COVID-19) proces rada se prebacuje na online ukoliko je radnik sposoban za rad od kuće.
* Ukoliko dođe do oboljenja direktora ustanove postupa se na sličan način, sa time da direktor u slučaju ozbiljnijeg razvoja oboljenja posebnim rješenjem u skladu sa Zakonom o upravnom postupku FBiH imenuje ovlašteno lice koje zastupa školu u toku oporavka direktora škole a najduže na mjesec dana.

**Trijaža učenika prilikom dolaska u školu:**

* Prije dolaska učenika u školu, roditelji su obavezni izmjeriti mu temperaturu, škola zadržava pravo mjerenja temperature učenicima.
* Prilikom dolaska/odlaska učenika potrebno je uspostaviti kontrolu ulaska/izlaska kako se ne bi stvarala gužva i kako bi se obezbijedila fizička distance od minimalno 1.5m.
* Preporuka je da nastavnik provodi što više vremena sa učenicima na otvorenom, ukoliko to vremenske prilike i nastavne aktivnosti dozvoljavaju.
* Nastava će se realizirati u grupama do maksimalno 15 učenika.
* Osigurati i podsticati u što većoj mjeri fizički razmak između učenika.
* Učenici nose maske izvan učionice, ali ne i za vrijeme trajanja nastave.
* Izbjegavati fizički kontakt (*bliski kontakt*) učenika između grupa/odjeljenja.
* U skladu sa novonastalom situacijom učenici su upućeni da užine donose od kuće; ne dozvoljavati da učenici među sobom dijele hranu, kao ni pribor za jelo.
* Provoditi edukativne aktivnosti sa djecom, sa ciljem njihovog lakšeg usvajanja i razumijevanja pravila postupanja o važnosti:
  + *pravilnog pranja ruku, minimum 20 sekundi toplom vodom,*
  + *kašljanja i kihanja u maramicu ili u podlakticu,*
  + *fizičkog distanciranja koje treba osmisliti kroz igru,*
  + *izbjegavanje dodirivanja lica, očiju, nosa, usta.*
* Na vidnim mjestima postaviti edukativne postere sa preporukama o preventivnim aktivnostima - sadržaj na istim prilagoditi dobi učenika.
* Ukoliko neki učenik izostaje, kontaktirati roditelje i interesovati se za razloge izostanka.
* Ne provoditi organizovane grupne aktivnosti u školi (*priredbe i sl.),* kao ni organizovane posjete mjestima gde se očekuje okupljanje većeg broja ljudi (*muzeji, pozorišta i sl.),* izlete, ekskurzije itd. ukoliko se ne mogu ispoštovati važeće epidemiološke mjere.
* Ukoliko učenik razvije bilo koji od simptoma COVID-19 ili sezonske gripe u školi, učenik se izoluje u posebnu prostoriju (*pomoćna prostorija kabineta za razrednu nastavu u centralnoj školi, a u područnim školama – zbornica, prema hodogramu koji je sastavni dio Kriznog Plana)*, nastavnik kontaktira drugo ovlašteno lice škole (*pedagoga, a u slučaju njegovog odsustva sekretara*) da pozove roditelje/staratelje učenika/ice da odmah dođu po učenika u školu i obrate se nadležnom ljekaru. Dok ovlašteno lice škole kontaktira roditelje i dok roditelji ne preuzmu učenika, za učenika se obezbjeđuje briga u školi. *Kontakt telefon dežurne Ambulante je 033 489 038.*
* Ukoliko dođe do potvrde infekcije COVID-19 kod učenika ili nastavnika odjeljenje preventivno odmah prelazi na online sistem nastave (*u skladu sa Metodologijom online nastave)* u narednih 15 dana. Ukoliko među učenicima ili nastavnikom ne bude verifikacije infekcije ili simptoma COVID-19, vraćaju se u redovan nastavni proces po do tada utvrđenom modelu. O događaju se obavještava Ministarstvo a obaveza je stručnih službi škole da na dnevnoj osnovi telefonski kontaktiraju roditelje učenika i nastavnike koji su u samoizolaciji kako bi pratili stanje učenika/nastavnika.

**Održavanje prostorija i opreme :**

* Očistiti i dezinfikovati sve površine i predmete nakon odlaska učenika iz škole. Površine kao što su: kvake na vratima, prozorima, radne površine, slavine u toaletima i kuhinjama, ručke vodokotlića, ručke ormarića, prekidače za struju, stolove, stolice i druge dodirne površine, kao i wc neophodno je čistitii dezinfikovati najmanje dva puta u toku dana. Čišćenje je najbolje provoditi kada učenici nisu u školi.
* Čišćenje uključuje suho i vlažno čišćenje, uz redovno provjetravanje. Adekvatnim čišćenjem uklanja se do 60% mikroorganizama. Za ovaj postupak su potrebni: pribor (usisivač, krpe, spužve), deterdžent i zaštitna oprema (maske, rukavice). Za postupak dezinfekcije su potrebni: pribor (krpe, spužve), sredstva za dezinfekciju i zaštitna oprema (maske, rukavice). Prilikom korištenja sredstava za čišćenje važno je:
  + - pridržavati se uputa za korištenje koje je naveo proizvođač sredstva;
    - izbjegavati kontakt sredstva s očima i kožom, držati ga dalje od dohvata učenika;
    - provjetravati prostorije u kojima se koriste dezinfekciona sredstva;
    - proučiti kontaktno vrijeme dezinficijensa i u skladu sa tim ostaviti da dezinfekciono sredstvo djeluje.
* Ne koristiti didaktička sredstva koja se ne mogu prati i dezinfikovati.
* Dezinfekciju kontaminiranih površina ili materijala vršiti prema uputama proizvođača. Dezinfekcija se provodi registrovanim dezinfekcijskim sredstvima koja djeluju na viruse prema uputama proizvođača. Alternativno se može koristiti i 0,05% natrijev hipohlorit (dobije se kada se preparat koji sadrži 5% rastvor hlora – npr. izbjeljivač ili varikina razblaži sa vodom u omjeru 1 dio varikine: 100 dijelova vode) ili 70% etilni alkohol za osjetljive površine.

**Upute za čišćenje:**

* + Prije nego što se počne sa čišćenjem, staviti masku i rukavice.
  + Izbjegavati dodirivanje lica i očiju tokom čišćenja.
  + Držati otvorene prozore da se prostor provjetrava.
  + Očistiti pod deterdžentom, te nakon toga ga dezinficirati.
  + Očistiti toalete, uključujući WC šolju i sve dostupne površine u toaletu deterdžentom, te nakon toga dezinfikovati.
  + Nakon čišćenja krpe i radnu odjeću oprati na 90 °C.
  + Skinuti rukavice i masku, te ih staviti u plastičnu vrećicu, a zatim oprati ruke sapunom i toplom vodom.
  + Sav otpad nastao tokom čišćenja treba, što je prije moguće, odložiti u kantu za otpad.
  + Presvući odjeću odmah nakon čišćenja.
  + Ostaviti prozor otvoren da se prostorija dobro prozrači.
* Prostorije obavezno provjetravati više puta dnevno dok učenici borave u njima. Prije dolaska učenika obavezno prozračiti prostorije u trajanju od pola sata. Istu proceduru ponoviti i nakon odlaska učenika. Ako vremenske prilike dopuštaju, ostaviti otvoren prozor tokom noći.
* Pribor i sredstva za čišćenje i dezinfekciju moraju se držati van dohvata učenika i ne smiju se primjenjivati u neposrednoj blizini učenika, kako bi se izbjeglo udisanje eventualnih isparenja.

**Preporuke za roditelje**

* Ukoliko dijete ima povišenu tjelesnu temperaturu i/ili neki od simptoma respiratorne i crijevne infekcije, ili roditelj posumnja na početak bolesti (malaksalost, kašalj, gubitak čula mirisa i okusa i sl.) ne dovoditi ga u školu, već konsultovati nadležnog ljekara.
* Ukoliko roditelj/staratelj ima simptome respiratorne bolesti (*povišena tjelesna temperature, kašalj, poteškoće u disanju, poremećaj osjeta njuha i okusa*), ako ima izrečenu mjeru samoizolacije ili ako ima saznanja da je zaražen COVID-19 ne dolaziti u pratnji djeteta u školu.
* Ulazak roditelja/staratelja u školu svesti na minimum. Roditelji/staratelji učenike dovode i odvode na način da, ako je ikako moguće, ne ulaze u ustanovu, već dolaze do ulaza pri čemu poštuju fizičku distancu od najmanje 1.5m u odnosno na druge roditelje/staratelje i učenike.

Ukoliko se dese promjene u nastaloj situaciji, mjere će se prilagoditi.

Sastavni dio Kriznog plana pripravnosti i odgovor na pojavu COVID-19 čini Obavještenje o početku nastave, broj: 01-VIII-986/20.

Srednje, 31.8.2020.godine Direktorica:

Broj: 01-VIII-987-I/20 Dženita Čehajić-Kulo

\_\_\_\_\_\_\_\_\_\_\_\_\_\_\_\_\_\_\_\_\_